Far. Far.
Det er okay, skat.
Far. Far, far, hjælp mig.
Far, hjælp mig. Hjælp mig.
Og så ... så ...
Ja, så vågnede jeg op.
- Hvorfor gjorde jeg ikke noget? - Det ved jeg ikke.
Det er tredje gang.
Hvorfor står jeg der altid bare?
Du må ikke give hende dårlig samvittighed over, hvad hun drømmer.
Du ser mig ikke sådan, vel? Du tror ikke, jeg ville gøre sådan, vel?
- Hvis jeg begyndte at svæve? - Kan du huske, da du nær druknede?
- Jeg reagerede så hurtigt. - Hun var fire år.
Du har fortalt mig det.
- Hej. - Hannah.
Du skal blive hjemme med Sophie i aften.
- Nej, det er i morgen. - Nej, stykket er i aften.
Kan hun ikke være alene hjemme i et par timer?
- Det gør ikke noget. - Du sagde ja til at gøre det.
Okay. Hej.
- Skal vi bare mødes derhenne? - Det er nok en god ide.
Jeg ved ikke, hvor lang tid det tager med Sheila.
- Er du nervøs? - Nej, ikke rigtigt. Det skal nok gå.
Jeg tror, hun vil forstå det og sige undskyld, og så er vi videre.
- Kan du optage det? - Mener du det?
Ja. Bare lyden på din telefon. Jeg vil høre hendes reaktion.
Wow. Du er hævngerrig, Janet.
- Jeg tænker over det. - Du er ved at komme for sent.
Det skal nok gå.
- Hav en god dag. - I lige måde.
Når man taler om tilpasningsstrategier ...
Hvorfor ser en zebra ud, som den gør?
Man kan se den langt væk fra. Det er da ikke så smart.
Har I nogen teorier om, hvordan striberne gavner zebraen?
Ingen bud?
Vi ved, at de ikke hjælper zebraen med at gå i et med omgivelserne.
Det handler om at gå i ét med hjorden.
Rovdyrene skal udvælge et dyr. De kan ikke angribe hele flokken.
Stikker du snuden frem, bliver du et mål for rovdyrene.
Giver det mening?
Hej. Hey. Koncentrér jer.
- Skete det sådan her? - Nej.
- Vil I dele jeres samtale med os? - Undskyld. Nej.
I blev et mål, fordi I talte, når I skulle være stille.
- Forstår du analogien? - Ja.
Godt. Men kan der være situationer, hvor det at blive bemærket -
- kan være en evolutionær fordel?
- Ja? - I parringssituationer.
- Velkommen til Madre. - Jeg har en reservation. Paul.
- Hvad er der? - Undskyld, kender jeg dig?
- Det ved jeg ikke. Gør du det? - Ja. Jeg ...
- Jeg underviser på Osler. - Der gik jeg ikke.
- Har du været her på det seneste? - Nej.
Nej, okay.
Undskyld, jeg har bare et vildt deja-vu lige nu.
- Brian, ikke? - Paul.
- Paul, hvor er det godt at se dig. - Ja. Vi ses for sjældent, Sheila.
- Jeg kunne knap genkende dig. Wow. - Nå? Måske på grund af skægget?
Nej, det er hele ...
- Hvor længe er du i byen? - Jeg besøger min bror et par dage.
Hvordan går det? Du er stadig på Osler, ikke?
Jo, det er jeg.
- Og du udgiver en ny artikel? - Ja, vi reviderer den nu.
- Det ser lovende ud. - Hvilket tidsskrift?
- Skal vi kigge på menuen? - Ja, men hvilket tidsskrift?
- Nature. - Nature?
Det er vi glade for. Der er jo gået noget tid, så ...
Hvorfor har du ikke kontaktet mig? Hvorfor bliver jeg ikke krediteret?
- Hvad mener du? - Hold nu op. Sværm-intelligens?
- Myreflok-algoritmer? - Ja.
- Det lyder meget som min forskning. - Mener du fra dit speciale?
Ja. Du interesserede dig ikke for netværk dengang. Kun aldring.
Jeg har da udvidet mine interessefelter i de sidste 30 år.
Bruger du "insektelligens"? Det fandt jeg på.
Jeg bruger ikke "insektelligens". Du snakkede om ideen dengang.
- Jeg har gjort arbejdet. - Jeg har også arbejdet.
- Jeg har jo min bog. - Har du et forlag til den?
Jeg udbyder den først, når jeg er helt færdig.
Jeg vil ikke påvirkes af forretningsmæssige interesser.
- Må jeg læse den? - Skal du stjæle mere materiale?
Paul, lad os opføre os som voksne mennesker.
Hvor langt er du kommet?
Jeg har ikke rigtig sat mig ned for at skrive endnu, men ...
Det her ødelægger alt for mig, Sheila. Det er ulovlig tilegnelse.
Kan du i det mindste kreditere mig?
Der er intet galt med at være underviser. Du behøver ikke forske.
Sheila, vær nu rar. Jeg har brug for det her.
- Paul. - Jan. Har du billetterne?
- Ja. Hvordan gik det? - Mener du med Sheila?
Det er ret teknisk. Hun kunne godt se, at jeg havde en pointe.
- Vi har ikke løst det helt endnu. - Okay, hvad så nu?
- Jeg finder ud af det. - Gik hun i defensiven?
- Optog du det? - Nej. Nej. Det føltes lidt uetisk.
- Skal vi gå indenfor? - Ja.
Paul. Paul!
- Jeg tænkte nok, det var dig. - Claire?
- Hej. Du godeste. - Hvor er det godt at se dig.
- Har du set stykket? - Ja, selvfølgelig.
- Det er min kone, Janet. - Hej.
- Jeg hedder Claire.
- Hvornår er du blevet gift? - Wow, det er vel ...
- 15 år. - Ja, det er 15 år siden.
Godt, jeg løb på dig. Jeg har tænkt på dig en del på det seneste.
- Hvor kender I hinanden fra? - Claire og jeg har været kærester.
Ja. Vildt, ikke?
- Nå, men jeg har tænkt på dig. - Jeg har ikke rigtig tænkt på dig.
Okay, det er vel godt at vide.
Grunden til, at jeg har tænkt på dig, er, at jeg har drømt om dig.
- Virkelig? - Det er sket meget de sidste uger.
Det er så sært. Du gør ikke noget. Du er der bare, -
- også selv om drømmen intet har med dig at gøre.
Forleden nat drømte jeg om min ven, som lå på gaden -
- efter at være blevet ramt af en bil, blødende, døende.
Og så ... Det her var en drøm.
Og så, ud af det blå, kom du bare gående.
Wow. Det er virkelig underligt.
Så jeg gør ikke noget? Jeg hjælper ikke?
Gør du stadig det der, hvor du leder efter fornærmelsen?
Du gør ikke noget, men det bebrejder jeg dig ikke.
Men min psykolog foreslog, at jeg kontaktede dig.
At der måske var noget, vi skulle have redet ud.
- I underbevidstheden, du ved. - Vidste du, han ville være her?
Nej, jeg så jer bare, og så føltes det som et tegn. Synkronicitet.
- Okay, ja. - Kan vi tage en kop kaffe?
Bare for at snakke lidt og sådan.
Ja, det kan vi da godt. Hvorfor ikke? Jeg mener ... ja.
- Må jeg få dit nummer? - Øh ...
- Okay. Ja. - Okay. Bare tast dit nummer ind.
- Kunne du lide stykket? - Ja.
- Har du skiftet efternavn? - Ja, jeg tog hendes. Vi mente ...
Jeg mente, det var passende. Det ville jeg gerne.
- Hvorfor rødmede du? - Jeg var bare overvældet.
Ville du ikke også være det, hvis en gammel eks fangede dig sådan?
- Jeg ville ikke stamme som et fjols. - Jeg stammede da ikke.
- Hun var vist glad for at se dig. - Ja, på grund af drømmene.
- Hvorfor forsvarer du hende? - Prøver du på at starte et skænderi?
- Nej, men hvad vil hun gøre ved dig? - Gøre ved mig?
Hvad skulle hun gøre ved mig?
Hoppe på mig?
Hvorfor spurgte du, om hun var gift?
Det var bare snak.
Okay. Måske overdriver jeg det lidt, men jeg er lidt bekymret.
Det er da rimeligt.
Men vi skal bare drikke kaffe.
Jeg elsker dig.
Har du fantaseret om andre kvinder?
Ja, det har jeg da.
- Men ikke været utro? - Tror du, jeg er cool nok til det?
Tror du, jeg kunne håndtere følelsesbyrden ved utroskab?
- Nej, du har ret. - Buk ikke under for dine neuroser.
- Ikke det kønspis igen. - Du har en høj neurotiker-score.
Det er bedst at indse det og være pragmatisk.
Du har en høj score i ...
- I røvhulshed. - I røvhulshed?
Det er bedst at indse det og være pragmatisk.
Hvad med at jeg er meget formel, når jeg ser hende?
Jeg vil ikke engang smile.
- Måske kan hun lide det. - Åh nej.
Det er bare så intenst. Og normalt kan jeg slet ikke huske mine drømme.
Jeg har lyst til at undskylde for at være brudt ind i dit hoved.
Det er okay. Det er bare sjovt. Men tak, fordi du ville mødes med mig.
Selvfølgelig.
- Der er noget, jeg vil spørge om. - Nå? Hvad er det?
- Må jeg skrive om det her? - Hvad mener du? På hvilken måde?
Jeg skriver for magasinet The New Inquiry.
- Nå? Du udgiver noget. - Det er bare på nettet.
Det er mere en blog. Ingen læser det.
- Hvad skriver du om? - Psykologi. Jung og den slags.
- Jeg vidste, at du ville håne det. - Undskyld. Det var ikke meningen.
- Vil du skrive om mig? - Nej, jeg vil skrive om drømmene.
Og om at støde på dig tilfældigt. Det er den slags, jeg skriver om.
Ja, hvis du ikke portrætterer mig som utilstrækkelig som i dine drømme.
- Du er virkelig fornærmet. - Nej da. Det er bare for sjov.
- Så det er okay med dig? - Ja, skriv du bare.
Fedt. Tak.
- Hvad? - Janet mente, du var ude på noget.
- Som hvad? - At du havde følelser for mig.
- At du savnede mig. - Virkelig?
- Sjovt. Hvorfor sagde hun dog det? - Det ved jeg ikke.
Øv, jeg må løbe. Nå, men tak.
Tak, fordi du er med.
Vi ses vel i mine drømme.
Ja. Selvfølgelig ikke.
Tak.
- Det er helt sikkert Paul. - Syret, at vi drømmer det samme.
Vildt langt ude. Jeg drømmer bare om Paul hver nat.
Hej. Går det godt?
- Ja. Og dig? - Ja.
Det er helt vildt.
- Hvad er der? - Har du drømt om mig?
- Om jeg har drømt om dig? - Ja.
- Mener du nogensinde? - Nej, for nylig.
Det ved jeg ikke. Jeg holder ikke styr på den slags.
- Du gør mig bange. Hvad sker der? - Ikke noget.
Kan vi ikke lægge telefonerne og føre en rigtig samtale?
Hvordan gik det i skolen i dag, Sophie?
- Far. - Jeg ringer bare tilbage senere.
- Fortæl om din dag. - Kan du sætte den på lydløs?
- Ja, det gør jeg næste gang. - Den stopper snart.
Sophie, blev I ikke enige om, hvilke roller I skulle have i stykket?
Lad mig lige afvise opkaldet.
- Jeg er nødt til at tage den. - Det må du ikke.
- Hej, Richard. - Har du tid et øjeblik?
- Ja. Hvad så? - Hvor skal jeg begynde?
- Det lyder alvorligt. - Nej, det er sjovt.
- Du ved, jeg holder middage, ikke? - Bliver vi endelig inviteret?
- Nej, men jeg har lige holdt en. - Okay, og hvad så?
Jeg har fortalt min mand om det her, men jeg har en tilbagevendende drøm.
Eller jeg drømmer om den samme mand om og om igen.
Han ser helt gennemsnitlig ud.
Et bemærkelsesværdigt nul, der bare dukker op.
Han står bare og fylder som en akavet gæst til en fest.
- Mener du som Sydney? - Ja, lidt.
Det har jeg også oplevet. Jeg har fortalt Richard om det.
- Det gjorde jeg. - Ja, og jeg er lidt sur over det.
- Hun drømmer om en anden mand. - Han minder om din, Naomi.
Men i mit tilfælde er det en, vi kender lidt.
Richards gamle ven Paul.
Vi læste på universitetet sammen. Han er ikke særligt mindeværdig.
Han er ret kedelig. Jeg forstår ikke, at du er vild med ham.
- Jeg er ikke vild med ham. - Hvordan ser han ud?
Han ligner faktisk Sydney lidt.
Har du et billede af ham?
Paul?
Åh gud.
- Paul, Paul! - Hallo?
- Åh gud. - Er du der?
Hvad skete der? Hey.
Hvorfor drømmer jeg om dig? Hvem er du?
Nu vil jeg aldrig i seng igen.
Janet! Jeg har fået hundrede beskeder.
Det må være Claires artikel. Hun må have linket til min profil.
- Dem her vil interviewe mig. - Hvorfor er du så begejstret?
- Hvad er der galt? - Det her er sært, Paul.
Måske skulle du tænke over det, inden du gør noget drastisk.
Hvorfor lige mig? Det ved jeg ikke. Jeg er vel noget særligt.
En lokal mand er centrum i en sær drømmeepidemi, -
- som videnskabsfolkene ikke kan finde mening i.
Vi ved ikke, hvad årsagen er, -
- men det er som en drømmeversion af Mandela-effekten.
Det er, når folk har samme falske erindring uden forklaring.
Så er der astralprojektion.
Nej, mor. Det ved jeg ikke.
- Det er videnskabeligt tvivlsomt. - Jeg har ikke gjort noget.
Det er interessante tider for mit felt.
- Det bliver sært i skolen. - Tusinder har oplevet det.
Hvorfor er du så oprevet, mor? Jeg går glip af hele indslaget.
Jeg mener, at alt overnaturligt er en social konstruktion.
Men det her virker mystisk, selv for mig.
Okay, okay. Rolig nu.
Rolig nu. Tak.
Hvem er her for at høre forelæsningen om kinselektion?
Okay. Resten af jer, I får fem minutter, inden jeg begynder.
- Spørg løs. Ja. Dig der. - Hvordan føles det at gå viralt?
Det kan vi tale om, når vi kommer til memetik senere på året.
- Ja? - Hvorfor sker det?
Jeg aner det slet ikke.
Skal du på Stephen Colbert eller noget?
Nej. Jeg kan faktisk godt lide at være anonym.
- Okay ... dig der! - Jeg tror, jeg har drømt om dig.
Men jeg kan næsten intet huske. Det vil jeg gerne blive bedre til.
- Hvordan gør jeg det? - Det er jeg ikke ekspert i.
Mange bruger en drømmedagbog, men du ser mig vel nok her.
Hvem her er sikker på, at de har drømt om mig?
Lad os tale om det. Måske bliver det her interessant.
Vil nogen fortælle om deres drøm?
- Ja. Dig der. - Altså ...
Jeg går rundt i en skov og spiser de her sære svampe.
Og jeg har smoking på af en eller anden grund.
Og der er andre, der er fint klædt på, men de er stivnet af frygt.
Og så indser jeg, at det skyldes en høj mand, som løber mod mig.
Gem dig.
- Taler du til mig? - Ja, Paul. Han dræber os.
- Paul! - Dem her har jeg aldrig set før.
De er smukke.
Nej! Nej!
Mere kan jeg ikke huske.
Interessant. Så jeg kigger på svampene i stedet for at hjælpe?
Ja, det gjorde du vel.
Okay. Lad os høre en til.
Okay, så endnu en gang ser jeg bare på.
Men det er sjovt. Interessant drøm. Er der andre?
- Sluttede den sådan? - Ja. Mere kan jeg ikke huske.
Har nogen en mere original drøm? Måske en, hvor jeg faktisk gør noget.
Nej?
Okay, vi hører dem bare alligevel. Næste?
Far.
- Åh gud. Slet det. - Jeg sender det kun til Kyle.
- Hvem er Kyle? - Tammys ven.
- Han tror ikke på, du er min far. - Nå. Flirter I?
- Nej, han spurgte mig bare om dig. - Så nu er jeg endelig cool?
- Det ville jeg nu ikke sige. - Hørte du det? Jeg er en cool far.
- Det sagde jeg ikke. - Kan du køre mig i skole i dag?
Vil du gerne have det? Det kan jeg vist godt nå.
- Janet, passer det dig? - Ja, kør du hende.
Det er totalt sindssygt.
Hvordan håndterer han det?
- Vi er ikke opmærksomhedssøgende. - Klart.
- Det er så bizart. - Så bizart. Så bizart.
Min søster er faktisk starstruck, fordi jeg kender dig.
Hun sendte mig en artikel og sagde: "Tjek lige ham Paul."
Så sagde jeg: "Det er Paul Matthews. Jeg kender hans kone."
- Hvor sjovt. - Og så lyttede jeg til en podcast.
- Og de talte om Paul. - Nå?
De sammenlignede Paul med et gammelt internetmeme.
Og så talte de om, at alle memes bliver til drømme. Noget i den stil.
- Interessant. - Ja.
- Hvordan går det med museet? - Hvad?
- Museet. - Nå ja. Det går godt.
Vi har stadig lidt udfordringer, men det går overordnet set godt.
- Tak, fordi du spørger. - Fedt.
Det er ikke mit projekt, men jeg vil supergerne være med.
Ja ... Nej. Tak. Jeg føler, vi er et godt sted.
Det er bare, hvis du vil diskutere ideer eller have noget feedback.
Ja. Nej, ja. Jeg tror ... Ja, ja.
Hvis du bare gerne vil diskutere ideer, så ... ja.
Jeg troede ikke, du var på det projekt.
- Nej, men Chris vil have mig med. - Fedt.
- Godt for dig. - Tak.
Vi er inviteret til en af Richards berømte middage.
- Virkelig? Hvornår? - Den 5.
Tænk engang efter alle de år.
Jeg var fristet til at sige nej, men jeg synes, vi skal gøre det.
Hey, Paul. Hvorfor tror du, at du ikke er med i mine drømme?
Du får jo den ægte mig, så det ville være unfair, hvis du fik begge slags.
- Er du jaloux? - Det ved jeg ikke.
- Rationelt set er jeg ikke, men ... - Måske skulle jeg besøge dig.
Hvad skulle jeg så gøre? Hvad vil du gerne se i din drøm?
Wow. Jeg vil gerne se dig ...
Kan du huske dit Talking Heads-jakkesæt til halloween?
- Ja. - Der var noget over det.
Noget sært og sexet.
Du skulle have det på og så redde mig ud af en eller anden situation.
Er det din seksuelle fantasi? Du kan ønske dig alt, -
- og så vil du se mig i et alt for stort jakkesæt.
Jeg klarer mig ikke godt under pres.
Du skal bare være nøgen på en hest med en stor penis. Er det bedre?
- Har hesten eller jeg en stor penis? - Dig.
- Jeg snupper David Byrne-sættet. - Lad mig tænke over det.
- Nej. Du valgte jakkesættet. - Okay.
Tror du andre folk ser dig nøgen i deres drømme?
Tænder det dig?
- Om det tænder mig? - Måske drømmer nogen om mig nu.
- Ja. - Måske en masse mennesker samtidig.
- Hvor mange? - Hundreder? Måske tusinder?
Det er meget uansvarligt af dig. Det går virkelig ikke.
- Hvad vil du gøre ved det? - Sørge for, at du bliver her.
Jeg er nødt til at dræbe dig, Paul.
Det er jeg nødt til!
Hvad laver du? Hvem er du?
Ring efter politiet! Hvad laver du i vores hus?
- Undskyld. Undskyld! - Ud!
- Åh gud! - Hannah ... Sophie, hold jer væk!
Hannah ... Hannah, tag Sophie med ind på dit værelse, og lås døren.
Undskyld.
- Læg kniven. - Nej. Jeg skal dræbe dig.
- Gør noget, Paul! - Jeg skal gøre det.
- Han er i vores soveværelse. - Jeg skal dræbe dig.
Han har før haft maniske episoder. Han holdt op med at tage sin medicin.
- Hvad sker der med ham nu? - En psykiatrisk undersøgelse.
Og så bestemmer dommeren, hvad der skal ske.
Så han kommer måske ud?
Efter muligvis at have afsonet, ja.
Berømmelse kan have nogle knap så rare bieffekter.
Fremmede, der vil tale med en, og nogle af dem kan være psykisk syge.
- Det bør I være forberedt på. - Jeg køber ikke en pistol.
Jeg taler ikke nødvendigvis om våben. I har ingen alarm.
I havde en ulåst adgangsvej.
Det gør jer sårbare.
I kunne få jer en hund.
Vores datter Sophie er allergisk over for dem.
Så bør I måske flytte. Holde jeres telefonnummer og adresse hemmelige.
Vi flytter ikke. Jeg voksede op i det her hus.
Videoovervågning. Tasere. Stærkere dørlåse.
Sikre vinduerne. Lære selvforsvar.
Det virker, som om I var ret hjælpeløse i situationen.
Måske skal vi få ro på situationen. Det var derfor, jeg var skeptisk.
- Nå, du vidste, det her ville ske? - Den her slags ting. Sære udfald.
Jeg er enig med hende. Tag det som en advarsel.
Du leger virkelig med ilden.
- Hvad mener du? Hvad laver jeg? - Er på tv og spiller med på det her.
Det her er jo guf for galninge.
Hvad mener du med "spiller med"?
Tror du seriøst, folk drømmer om dig?
Tror du ikke, det er, fordi du er i nyhederne og på nettet?
Jo, det forklarer noget af det, men det forklarer ikke alt.
- Tror du, det er magi? - Hvorfor er det kun mig?
Hvorfor ikke dig eller en anden?
Så du tror på metafysik, hvis den beviser, du er noget særligt?
Nej.
Det ved jeg ikke. Jeg tænker over det.
Men ham der var bare en tosse med nogle vilde ideer.
- Det gentager sig ikke. - Men hvorfor risikere det?
Hvis folk ved, hvem jeg er, er det lettere at få en fod indenfor.
Indenfor hvor, Paul?
Et forlag til den bog, jeg gerne vil skrive.
Nå, okay.
Har du en midtvejskrise?
Gider du lige?
Du har lige købt en fucking Kawasaki!
Okay, fald lige ned.
- Paul? - Hej. Ja.
Jeg hedder Molly. De er klar til dig ovenpå.
- Hvad er der? - Ikke noget.
- Sig det bare. - Det er sært at se dig rigtigt.
- Nå, du har ... - Konstant. Hver nat. Det er vildt.
Wow. Jeg håber, jeg opfører mig ordentligt.
Nej, det gør du slet ikke.
- Jeg har Paul her. - Der er du jo.
- Her er jeg. - Paul. Trent. Hej.
- Jeg har drømt om det her møde. - Det har jeg også.
- Nå, du mener det bogstaveligt. - Ja, jeg har drømt om det her møde.
Jeg troede, det var normale drømme. Ikke "hvem er ham den sære fyr?".
- Er jeg sær? - Nej, du er ikke sær.
Nej, det er det hele, der er sært. Molly har haft sindssyge drømme.
- Det er min kollega Mary Wiggins. - Paul.
- Sæt dig bare. - Her?
Bare hvor du vil. Ja. Hvordan går det med dig?
Det hele har været ret anderledes, siden det med drømmene startede.
Hvor er det sjovt. Gid det var mig, alle drømte om.
- Sådan har jeg det også. - Det er helt klart vildt.
Vi er glade for, at du ville mødes med os.
Ja, vi er helt oppe at køre. Det er nok overvældende at være her.
"Hvem er de mennesker? Hvad laver jeg her?"
Måske skulle vi fortælle, hvad vi laver.
Ja, vi startede Thoughts tidligere i år, så vi er et nyt bureau.
Vi fokuserer mest på nettet. Vi vil sammensætte brands holistisk -
- med mere ... ukonventionelle berømtheder, hvis du forstår.
Og jeg synes, at lige nu, Paul, er du verdens mest interessante menneske.
- Hvad? - Jeg mener det.
- Det siger vi ikke for sjov. - Nej, det gør vi ikke.
Din fordel, Paul, er, -
- at din slagkraft ikke er bundet til nogen bestemt social arena.
Du er ikke kun berømt på TikTok eller blandt The New Yorkers læsere, -
- du er i folks sind, når de sover.
Det betyder, at enhver, der drømmer, kan være dit publikum.
Er det ikke fantastisk? Hvem kan sige det?
- Er det et stort nok publikum? - Ja.
Vi har brainstormet på nogle cool ideer.
Men først vil vi gerne høre, hvad du tænker.
Hvor vil du hen? Hvad vil du gerne opnå? Hvad drømmer du om?
Jeg har haft en plan om at skrive en bog i nogle år.
- Jeg har bare ikke haft tid ... - Så du skriver? Det er cool.
Vi har talt om, at du kunne sælge filmrettighederne til dit liv.
Der er så meget hype om det her, at du kunne få en millionaftale.
- Kun for din livshistorie. - Virkelig?
- Livshistorie. - Rettighederne til dit liv.
Nå. Her er et cool sted, vi kan begynde.
- Sprite. - Sprite.
- Sprite? - Ja. Vi skal køre deres SoMe.
De må have mistet forstanden, men de er klar på noget syret.
De kunne tweete et foto af dig hver aften, hvor du står med en Sprite -
- med en sjov billedtekst, så forbindelsen manifesteres hos folk -
- og forhåbentlig, i det mindste for en tid, -
- får dem til at drømme om dig og produktet sammen.
Ville det ikke være fantastisk? Og hvis det ikke virker, -
- kan vi antyde, at det virkede, og bygge historier op om det.
Ja. Og hvis det slet ikke lykkes, er det også en sjov historie.
Vi prøvede at få folk til at drømme om Sprite, og det mislykkedes.
Det er så dumt, at det er lidt cool.
Må jeg ...? Kan vi vende tilbage til bogen?
- Hvilken bog? - Den bog, jeg gerne vil skrive.
Jeg vil lige sige, at jeg ikke ønsker at være kendt for det her.
Det skal ikke være hovedparten af min Wikipedia-side.
Okay.
Hvad tænker du så?
Jeg har viet mit liv til evolutionsbiologi.
Hvad end vi gør, skal det være knyttet til mit forskningsfelt.
Wow. Okay, det anede jeg intet om.
Drømmene er det, der har gjort dig kendt.
Det kan være ret svært at få dig over i et helt andet felt.
Ja.
Jeg er professor. Jeg er allerede i feltet.
Bare for at give os lidt føling med det, -
- kan du så nævne nogle store navne i feltet?
Der er mange. Robert Sapolsky. Han har haft en flot karriere.
Er han ...?
- Nej, ham tror jeg ikke, jeg kender. - Herman Tig måske?
- Hvem? - Herman Tig.
- Det navn kender jeg. - Nå?
- De er ikke kendte. - Jeg er ligeglad med berømmelse.
Det her er en mulighed for at opnå anerkendelse for mit arbejde.
- En dør, der åbner en anden dør. - Okay.
Publikumsforskydning. Smart.
Jeg ved bare ikke, om man kan forskyde så meget uden tab lige nu.
- En bog om ... planter? - Jeg vil ikke reklamere for Sprite.
Det er bare et eksempel. Vi har tonsvis af ideer.
Det er kun toppen af isbjerget. Vi har så mange ideer.
Vi havde en ide om at få Obama til at drømme om dig.
Det kunne give dig adgang til de finkulturelle felter, du nævner.
Jeg kender Malia, så vi kan godt arrangere det.
Måske er det her ikke, hvad jeg leder efter. Vi taler ikke samme sprog.
Hvis du synes det, så har jeg fejlet. Kan vi begynde forfra?
Jeg troede, I kunne hjælpe mig med at finde et forlag.
Jeg vil gerne sige undskyld.
Jeg løj før. Jeg har aldrig drømt om dig.
Det var bare for at indlede mødet. Men jeg har tænkt meget på dig, -
- og jeg tror bare, at vi kommer til at gøre noget særligt sammen.
Hvis vi går videre med plantebogen ...
- Jeg har intet sagt om planter. - Din bog om evolutions...
- Planter. - Den handler om myrer.
- Nå. - Okay.
Lad os sige, vi går videre med det og får det til at ske.
- Mener du det? - Jeg vil gerne samarbejde med dig.
Du er det mest interessante menneske i verden.
Okay, men ingen reklamer, ingen Sprite. Vi fokuserer på bogen.
Ja, og hvis du ikke er nede med Sprite, så respekterer vi det.
Men til gengæld vil jeg bede dig om at være åben over for vores pitches.
Især med ting som Sprite, for der står døren åben på vid gab.
- Ja. - De vil gerne tale med dig nu.
Og døren lukker i på et tidspunkt.
Okay.
Har du planer for i aften?
Nej, jeg skal tidligt op og nå et fly.
Sig til, hvis du vil have en drink. Jeg kan møde dig tæt på dit hotel.
De har booket dig ind på Ace, ikke?
De var så gode. De har styr på det. De vil finde et forlag til min bog.
Hvor er det godt. Så skal du bare skrive den.
- Ja, selvfølgelig. - Hvad sagde de?
De kaldte mig for verdens mest interessante menneske.
- Hvad er der? - Ikke noget. Det er vel smigrende.
De sagde, at de ikke siger den slags for sjov.
- Okay. - Jeg tror ikke, det bare var smiger.
De snakker med store kunder, der gerne vil bruge mig.
Hvem?
De nævnte Sprite for eksempel.
Sprite? Vil du samarbejde med Sprite?
- Jeg kommer straks. - Hvem er hos dig?
Chris. Deadlinen er i morgen, så vi runder bare tingene af.
Klart. Hvor er ungerne?
- De fejrer halloween med Kyle. - Nå, Kyle. Okay.
- Ja. Men tillykke, Paul. - Vi ses i morgen.
Ja, okay. De nævnte også Obama.
- Måske skal han drømme om mig. - Okay.
Det var ikke kun Sprite.
Du behøver ikke imponere mig, Paul. Jeg elsker dig.
- Jeg elsker også dig. - Okay. Vi ses i morgen.
Ja. Hej.
Læste du artiklen om, at folk i Australien drømmer baglæns?
- Nej. - Det er på grund af tyngdekraften.
- De nævnte dig i artiklen. - Hvordan drømmer de så i Kina?
På hovedet?
- Hvor længe har du været professor? - Wow. Det er ...
- Omkring 20 år. Siden 1996. - Jeg blev født i 1996.
Må jeg bede om regningen! Nej, det er gas. Som om du var for ung til mig.
- Er du ikke gift? - Det var ikke for at ... Det er gas.
- Ja, jeg er med. - Okay.
Men ja, jeg er gift.
- Hvad med dig? - Nej. Jeg ser ikke nogen.
- Jeg fokuserer på karrieren, du ved. - Ja.
- Mener du i bureauet? - Du hadede det, gjorde du ikke?
- Nej, men det føltes som ... - Som en sekt.
- Ja, på en måde. - Jeg sagde det til dem.
"Han er en superklog professor. Han vil gennemskue jeres pis."
Men helt ærligt, det med Sprite er cool.
- Du burde gøre det. - Nå?
Jeg har svært ved at forestille mig, at mit ansigt kan sælge Sprite.
Jeg ville købe en.
- Må jeg spørge om noget? - Ja.
Det føltes, som om du antydede noget om dine drømme før.
- Det er pinligt. - Opfører jeg mig sært, eller hvad?
- Jeg ved ikke, om jeg bør sige det. - Det er jo bare drømme.
Du bestemmer jo ikke rigtigt, hvad der sker i dem.
Vi knepper.
- Mener du det? - Jeg har intense sexdrømme.
Som regel er jeg hjemme sent om aftenen, -
- og jeg sidder og ser tv alene. Og så ...
Er her nogen?
Hvem er du?
Hallo?
Hvem er du?
Hvordan kom du herind?
Du må ikke gøre mig noget.
Jeg er virkelig våd.
Undskyld. Jeg tager én drink, og så har jeg intet filter.
- Nej, det er okay. - Nej, det er for meget. Undskyld.
Jeg er glad for, at du fortalte mig det. Normalt står jeg der bare.
- Rart at høre, at jeg gør noget. - Jeg er vel heldig.
- Det ved jeg ikke. - Det er rigtig godt. Tro mig.
- En drink til? En martini? - Dirty.
Må jeg bede om et glas cabernet mere og en martini?
Sådan er det med zebraer. Striberne camouflerer dem i hjorden.
Og løven kan ikke jage dem alle. Den skal udvælge sig ét mål.
- Hvad er der? - Dem derovre stirrer på os.
- Eller på dig selvfølgelig. - Vi burde måske ikke være her.
- Hvad er der galt? - Det er bare ...
Skal jeg møde Obama, skal der ikke være rygter.
- Hvad mener du? - Jeg er ikke vant til det her.
- Skal vi ...? - Hvad?
Jeg kan ikke få det ud af mit hoved, og nu er du her, så fuck det.
Kan du gøre mig en tjeneste?
Her bor jeg.
Her er rart. Småt og rart.
- Mine forældre er ikke rige. - Det var ikke ment som kritik.
Her er hyggeligt. Du har indrettet det godt.
Bare sæt dig ned.
- Nå. - Nå ...
Det her er sindssygt. Du aner ikke, hvor sindssygt det her er for mig.
- Jeg burde ikke være her. - Nej, du må ikke gå.
- Jeg tror, jeg er lidt fuld. - Det er jeg også. Bare bliv lidt.
Er det en fixie?
Nej, det er en almindelig en.
Hvordan gør vi det her?
Jeg vil gerne klæde om først.
- Er det okay? - Ja da.
Okay. Okay, to sekunder.
Er alt i orden?
Ja.
Nå. Hvor skal jeg være?
Kan du tage din jakke af?
Klart.
Okay. Kan du stille dig ovre i det der hjørne?
- Derovre? - Ja.
Stil dig helt op ad væggen.
- Virkede det for d...? - Undskyld. Klap i. Kan vi fortsætte?
- Jeg er gift. - Ja. Vi kan stoppe, når du vil.
Bare lad mig ... Bare lidt længere.
Vær sød ikke at sige noget. Bare følg drømmen.
Hvem er du?
Du må ikke gøre mig noget.
Rør ved mig.
- Hvad er der? - I drømmen er det dig, der ...
- Du fører an. - Ja?
Hvad vil du have?
- Undskyld. Jeg er nervøs. - Det er okay.
- Kroppen, den ... - Det er okay.
- Biologisk set er det ... - Det er okay. Bare slap af.
- Det er sundt. - Okay.
Kom du lige?
Fuck!
SHEILA HARPERS REVOLUTIONERENDE "INSEKTELLIGENS" -TEORI
Dit svin!
Fuck!
Professor, hvad sker der?
- Må jeg komme ind? - Hvorfor?
- Jeg har brug for din hjælp. - Okay.
- Hvad? - Jeg vil ikke sige det på gangen.
- Kan det vente? Jeg har travlt. - Bare lige fem minutter.
- Jeg kommer ud. - Det er bedst, hvis vi sidder ned.
Hvad sker der?
Det var en fejl.
- Hvad mener du? - Det, der lige skete, var en fejl.
- Det skulle du ikke have gjort. - Jeg forstår ikke ...
Du er bare så fucking dum nogle gange. Ved du godt selv det?
Har du hørt nogen sige det før?
Okay. Okay. Nu må du gerne gå.
- Hvor er alle de andre? - Det ved jeg ikke.
- Jeg er chokeret. - Ja, og det blev værre.
Nogle af dem var endda seksuelle, så de vil ikke følge din undervisning.
De drømmer noget slemt, og nu vil de ikke til undervisning?
- Det kan vi da ikke acceptere. - Jeg ved ikke, hvad jeg skal gøre.
Jeg skal også tage de studerende alvorligt.
Ja, selvfølgelig, men er det her ikke lidt en overreaktion?
Det er drømme, ikke virkelighed. Jeg gør dem jo ikke noget.
Som sagt, så er vi på ukendt grund her. Jeg må tale med HR.
Synes du, Brett, som min ven og ikke som dekan på Osler, -
- at vi bør stoppe undervisningen på grund af nogle studerendes drømme?
Jeg har ikke drømt den slags, så jeg kan ikke udtale mig om ...
Nej. Du skal ikke sige "erfaringer".
Det lyder, som om de er blevet traumatiseret.
Traumer er en trend nu. Det er til grin. Alt traumatiserer.
Et skænderi traumatiserer, en dårlig karakter traumatiserer.
De må se at blive voksne.
- Hej. - Richard, det er for længe siden.
- Er vi de første, der kommer? - Det bliver faktisk kun os.
Nå? Jeg troede, det her var en af dine berømte sammenkomster.
Vi tænkte, det ville være rarere bare at være os fire.
Okay. Ja. Så er der mere vin til os.
- Skål, venner. - Skål.
Carlota, jeg hører, du er i en ny praksis nu.
- Ja, det er jeg. - Ja?
Ja.
- Det er virkelig lækkert. - Rosenkålene er fantastiske.
Vi købte dem i ...
Shelly's.
Jeg begynder at tro, at Nick Boström havde ret om simulationsteorien.
Det ville forklare en del om min situation.
Kan du huske Nick, Carlota? Svensk fyr. Filosof på Oxford.
- Har han været her? - Et par gange.
Inviter os begge næste gang. Han vil sikkert gerne tale med mig.
Og var det ikke mig, der fortalte dig om ham?
Nej, det tror jeg ikke.
Carlota, laver du stadig keramik?
Ikke så hårdt. Du slår mig for hårdt i ryggen.
- Undskyld. - Er alting okay?
Hun har haft en hård dag på arbejdet.
Ah, okay.
Åh nej. Hvad er der i vejen?
Undskyld. Jeg kan ikke det her.
- Hvad helvede foregår der? - Jeg aner det ikke.
- Richard. - Richard, hvad er der i vejen?
Jeg tror, vi er nødt til at sige tak for i aften.
- Carlota har det ikke så godt. - Åh nej. Er hun syg?
Det ...
Det er dig, Paul.
Hun har haft nogle ret brutale mareridt på det seneste.
Wow. Jeg kan ikke ...
Det er jeg ked af. I kunne have fortalt os det.
Jeg overtalte hende til ikke at aflyse. Det var en fejl.
Men skulle vi tre ikke spise færdig?
- Det er spild at ... - Nej, I skal gå.
- Mener du det? - Ja. Hvorfor tror du, vi kun er os?
Ideen med kognitiv adfærdsterapi er, -
- at vi gradvist bliver eksponeret for det, vi føler truer os.
Så vi lærer det at kende, frem for at vi frygter det.
Det, der ikke dræber os, gør os stærkere.
Jeg ved, at mange af jer har haft slemme drømme om jeres underviser.
Drømmene siger, at Paul Matthews er en farlig person.
Så jeres sind beskytter jer ved at skabe følelsesmæssige triggere.
De får jer til at undgå ham.
Jeg vil afmontere de triggere ved at vise jer, -
- at Paul faktisk er et kærligt og harmløst menneske.
Okay.
Nu inviterer jeg Paul herind.
Han kommer ind ad den dør helt derovre, -
- og han bliver der på sikker afstand, -
- til alle er trygge, så vi kan invitere ham nærmere.
Hvis nogen føler sig utrygge, så sig roligt:
"Candice, jeg føler mig ikke tryg."
- Er alle med på det? - Ja.
Okay.
Paul!
Okay. Det var ikke så slemt, vel?
Lad os bede ham træde et skridt frem. Komme lidt tættere på.
Paul.
Paul gør jer ikke noget. Skal vi bede ham træde lidt nærmere?
Paul, træd nærmere.
- Nå ... - Leah, vent.
Se, hvad du har gjort.
Hey! Hey!
Hvem har gjort det der?
Sig det så! Hold op med at være nogle møgunger!
TABER
Hvem fanden har gjort det der?
- Fuck dig, Matthews. - Tag hjem!
- Hvorfor siger du ikke bare op? - Farvel.
- Hvad sagde Brett? - At jeg skulle se det som en ferie.
Er det ikke utroligt?
Jeg er professor, og de lader bare de studerende styre alting.
- Hvor længe skal du være væk? - Jeg ved ikke, om jeg vil tilbage.
Jeg burde bare satse på bogen.
Hvad har du gjort?
- Jeg har ikke gjort noget. - Du må have gjort noget.
- Har du set på Twitter? - Nej.
Tusinder af mennesker deler deres mareridt om tortur og voldtægt ...
Så er det nok, okay? Ny regel.
Ingen telefoner ved bordet og ingen snak om drømmene.
- Jeg forstår godt, hvorfor de ... - Du bryder allerede reglen.
Lad os begynde forfra. Ingen snak om det her igen ved bordet, -
- om jeg må bede?
Vil du rense det der af bilen?
De smider mig af projektet?
Det er bare for at være ekstra forsigtige her til sidst i processen.
På grund af Paul?
Du ved, at jeg er imod cancelkultur og alt det der.
Men jeg tror, at det lige nu er bedst, hvis du holder lav profil.
Bare indtil hele den her skandale forsvinder igen.
Giver det mening?
De kalder dig Freddy Krueger i skolen.
Nå. Ved du, hvem det er?
- Jeg googlede det. - De prøver bare på at drille dig.
Julian sagde, at du bandt ham, skar hans tæer af og åd dem.
Tror du, at jeg skærer folks tæer af?
Nej.
Drømme er lidt som en psykose, Sophie.
Vores hjerne begynder at hallucinere, når vi sover.
Det er hjernens måde at rydde op på.
Af en eller anden grund har vi brug for det.
Men hvorfor er du så ond i drømmene?
Det er deres drømme. Jeg har intet med det at gøre.
Det forstår du godt, ikke?
Jo, det gør jeg vel.
Jeg tror, jeg bliver hjemme i morgen. Skal jeg lave noget mad eller ...?
- Hvem er Molly? - Hvad?
Du har fået beskeder fra en, der hedder Molly.
Hun er assistent på bureauet. Hun arrangerer et telefonmøde.
Hende har du aldrig nævnt før.
Hej, det er Paul.
Jeg ringer bare for at sige hej.
Vi kan snakke en anden gang. Jeg ville bare høre, hvordan det går.
Helt okay. Hej. Hej, hej.
- Jeg prøver at koble Mary på. - Helt fint.
- Hej, Paul. - Hvem er det?
- Det er Molly. Jeg lytter med. - Hej, Molly.
- Hvordan går det? - Hallo? Er alle på?
- Jeg er her, Trent. - Mary, er du på?
Mary skriver, at hun har det forkerte link.
Skal vi bare gå i gang?
- Ja. - Hallo?
- Kan I høre mig? - Ja. Paul?
Ja, jeg kan høre jer. Hvad så?
Okay, hej. Sikke en vild uge. Vi er nødt til at skifte strategi.
Kan vi stadig gøre det med Obama? Det ville være nyttigt, ikke?
Obama. I sagde, I talte med Obama.
Obama er ikke en mulighed mere.
Det her bliver en U-vending.
Selskaberne vil ikke røre det her. Det er for farligt.
Ja, men vi får positive signaler fra en anden kant. Hele ...
Jeg vil ikke kalde det alt-right, men anti-establishment-kredse.
- Du ved, Jordan Peterson-vejen. - Måske kan vi få dig på Rogan.
Du kan tale om at blive cancelled og så få talt om plantebogen.
Nej, venner. Jeg hader den ide.
Bare så vi forstår det. Hvad er det, du er imod?
Jeg vil ikke være værdikriger. Jeg vil ikke være kontroversiel.
Okay, det her går stik imod det, du siger, -
- men vi kan måske få dig på Tucker Carlson i denne uge.
Det er et stort publikum. Tænk over det.
Og så er der Frankrig. Af en eller anden grund elsker de dig der.
- Selv efter mareridtene. - Du har mange fans der.
Kan jeg ikke lave noget velgørende?
- Nej. Det er sødt, men nej. - Det kan virke undskyldende.
- Hej. - Det smager godt. Tak.
- Hvad? - Jeg er ked af det.
Men her er nogle mennesker, som ikke bryder sig om, at du er her.
- Okay. - Ja.
Hvis de ikke bryder sig om det, så skulle de måske gå.
- Ja, men ... - Jeg har intet sagt eller gjort.
- Jeg kunne sige, at du snart går. - Hvorfor skulle jeg gå?
- Jeg har ikke brudt nogen regler. - Nej.
- Så er det vel det. - Det er det vel ... Okay.
Hey. Hej.
Kan du ikke være sød at gå? Ingen vil have dig herinde.
Jeg bliver her.
- Er du sikker på det? - Jeg går, når jeg er færdig, okay?
Okay.
Måske skal du være mere proaktiv.
Hvad mener du?
Måske kan du komme med en udtalelse.
- Måske skal du sige undskyld. - Skal jeg sige undskyld?
- Se lige mit ansigt. - Bare så folk lader dig være.
- Lader os være. - Nej. Jeg gør det ikke.
Du er ikke alene. Jeg havde nær mistet jobbet.
- Og det er helt uretfærdigt. - Sophie bliver drillet i skolen.
Hannah er nedtrykt.
Vi får underlige opkald midt om natten.
- Der var en, der brød ind hos os. - Skal vi lade terroristerne vinde?
Og hvorfor skulle en undskyldning gøre det bedre?
Så du vælger, at vi skal have det miserabelt?
Gider du fucking stoppe?
Hey!
Der er konsensus blandt forældrene, -
- og hvis det ikke er for meget forlangt, må du gerne sidde over.
Men det er for meget forlangt.
Pjat. Det er et stort øjeblik for hende. Selvfølgelig kommer jeg.
- Paul ... - Hvad? De eksilerer mig.
- Vær nu ikke så dramatisk. - Vi filmer det, så du kan se det.
Bare ikke i lokalet den aften.
Du ved godt, jeg har en ph.d., ikke?
- Jo. - Og du har en bachelor?
Jeg er cand.mag.
Jeg har ikke brug for pædagogiske råd fra dig.
Jeg ved godt, du gerne vil med, men forældrene er imod.
De frygter, at deres børn vil føle sig utrygge.
Og det er jo ikke helt uforståeligt.
- Lad os ... - Hvorfor støtter du mig ikke, Janet?
Sophie skal ikke straffes, så du kan få din pointe igennem.
Hej. Undskyld, jeg forstyrrer. Har du en bil, der står "taber" på?
Ja.
Hvor skal jeg begynde?
Lad mig begynde med det her. Undskyld.
Undskyld, jeg ikke har udtalt mig før.
Undskyld til alle, der har haft et af de frygtelige mareridt.
Grunden til, at jeg er så oprørt ...
... lige nu, er, at jeg selv har haft et.
Jeg har oplevet det, som så mange af jer må have oplevet.
At blive angrebet og mishandlet af en mand, som ligner mig.
Jeg må understrege, at den mand ikke er mig.
Og jeg taler ud fra mine egne erfaringer nu.
Jeg er en af jer.
Jeg er blevet udråbt til skurk -
- og hjemsøgt i mine drømme.
Min tilstedeværelse vækker afsky, og jeg har faktisk ikke gjort noget.
Men folk forestiller sig, at jeg har gjort noget.
Er det fair, at jeg bliver straffet for det?
Er jeg ikke det største offer for hele det her fænomen?
Se, hvordan det påvirker mit liv!
Men folk forestiller sig, at jeg har gjort noget.
- Nu må jeg begå selvmord. - Hvad er det, han laver?
Er jeg ikke det største offer for hele det her fænomen?
- Det var uærligt og egoistisk. - Hvad? Hvilken del af det?
Det hele.
Det er pinligt, Paul. Det er pinligt at være gift med dig lige nu.
- Tak, fordi jeg må sove her. - Ja. Du skal bare lige vide ...
Min kone er ikke vild med det her, så du skal sove i kælderen.
- Hvad er det, her lugter af? - Jeg tror, det er gastanken.
- Jeg åbner et vindue. - Kan jeg ikke sove ovenpå?
Jeg er ked af det, mand.
Hvis du får brug for noget, så send en sms.
- Tak. - Okay.
- Undskyld. - Jeg skal se min datter på scenen.
- Du er hr. Matthews, ikke? - Nej.
- Du er ikke Paul Matthews? - Nej.
Tilkald vagterne.
- Du må ikke være her, Paul. - Lad mig nu se det.
- Jeg troede, vi havde en aftale. - Jeg vil bare gerne se lidt af det.
- Respektér vores grænser. - Det her er noget pjat.
Han angreb mig!
- Paul Matthews angreb mig! - Det var et uheld!
Hun ville ikke lukke mig ind. Jeg vil bare gerne se min datter.
Hun ville ikke lukke mig ind.
Det var et uheld.
Jeg vil bare gerne se min datter.
- Stop. - Det var et uheld.
Det var et uheld. Sophie, det var et uheld.
- Hold ham! Hold ham! - Sophie, jeg ...
Slip mig! Slip mig!
En gennemsnitlig mand. En kulturel sensation.
En drøm forvandlet til et mareridt.
Søvn indebar risikoen for at blive mishandlet af denne mand.
Vi ved ikke, hvordan det begyndte, eller hvorfor det stoppede, -
- men efter at have overfaldet en lærer sidste efterår -
- forsvandt Paul Matthews fra offentligheden og vores drømme.
Men Pauls tilfælde afstedkom også noget godt.
En revolution inden for drømmevidenskab.
Så glem mareridtene, og oplev positive drømmerejser med Norio.
Velkommen til Drømmenes Hus.
Dette er Drømmenes Hus på toppen af Hollywood Hills, -
- hvor det næste mirakel sker: Reklamer i dine drømme.
Drømmefluencere eller Sindsreklamefolk.
Der er ikke en officiel jobtitel endnu.
De sociale medier er fortid.
Hvis man kan reklamere for en sang eller et produkt -
- inde i folks hoveder, så er det meget stærkere.
Hvis én mand kunne gå ind i folks drømme, kan vi så alle gøre det?
En forsker ville finde ud af det.
Vi måtte gentænke hele feltet.
Bevidstheden er mere kompleks, end vi troede.
Dualisterne havde ret. Jung havde ret.
Der er en kollektiv underbevidsthed. Det beviste Paul Matthews.
Norioen ville ikke eksistere uden ham.
Brian Berg er opfinderen af Norioen, -
- som muliggør drømmerejser.
Det er som meditation eller hypnagogi.
Norioens neuroteknologi lader dig besøge andres drømme.
Det ser ud, som om han hviler sig, -
- men lige nu besøger Brian en 19-årig dreng i Sydkoreas drøm.
Det er forfriskende.
Folk, der dømmer det, er folk, der ikke forstår det.
Det er ikke underligt. Vi er bare i din drøm et kort sekund.
Vi fremviser et produkt, spiller et nyt track og siger et par ord.
- Og så er vi ude. - Ja.
Matthews gjorde mange skeptiske over for drømmerejser, -
- men Norioen er garanteret mareridtsfri.
Uden entusiastisk samtykke stoppes drømmen.
Folk bruger Paul Matthews som et skrækeksempel.
Branchen ville ikke findes uden ham, -
- men han har også givet den et skidt ry.
Det er vildt, at han brugte al den kraft på at terrorisere andre.
Okay.
Lækkert.
Vil I kigge på værelserne og vælge dem, I kan lide?
- Jeg kan ikke lide det her. - Kig på værelserne, tak.
Min ven havde de der drømme.
- Eller det siger hun i hvert fald. - Ja.
Hvad skete der? Stoppede drømmene bare?
Jeg har ikke hørt om dem et stykke tid.
Jeg ved det ikke. Folk holdt vel op med at drømme om mig.
Når jeg endelig hører noget, er det fra udlandet.
- Hvad er det, her lugter af? - De forrige ejere var glade for dyr.
Lugten forsvinder med tiden.
Før I går, har I så set ham Chris hjemme hos jer?
- Ja. Ja. - For en uge siden.
- Kommer han her tit? - Ikke rigtigt.
Bliver han og sover?
Det tror jeg ikke.
- Hannah, bliver han og sover? - Det ved jeg ikke.
- Hej, far. - Hej. Jeg elsker jer.
- Jeg elsker dig. - Jeg tager noget med fra Frankrig.
Hej. Hej.
- Hvordan var stedet så? - Det var fint.
- Det ligger godt. - Godt.
Sophie kunne ikke lide det. Hun spurgte, om jeg ville flytte tilbage.
- Ja ... - Er det en god pris?
Med forligspengene fra Osler og bogkontrakten ser det okay ud.
- Mere end okay. - Okay. Godt.
Har du set mig i dine drømme på det seneste?
Nej. Hvorfor spørger du altid om det?
Jeg er bare nysgerrig.
- Shit, jeg kommer for sent. - Hvor skal du hen?
Jeg har et Zoommøde med forlæggeren. De vil udvide promotionturen.
Jeg skal nok være en hel måned i Paris.
- Det er vildt. - Hvor spændende.
Vi ses vel ikke, før du rejser.
Jeg rejser om fire dage. Jeg kan godt kigge forbi.
Nej, det er okay. Vi ses, når du kommer tilbage.
Ja. Okay.
Hej.
Hej, Paul.
De klæder dig virkelig godt.
Prøv dem af. Dans med mig.
Ud.
- Ud! - Nej, dans nu med mig.
Vær rar ikke at slå Dylan.
For dine slag bliver hårdere -
- med de her ultralækre keto-piller fra Alpha Monster Gains.
Fuck. Jeg tager den lige igen. Dine slag bliver hårdere med de her -
- ultralækre keto-piller fra ... Ultralækre ... Fuck.
Vent lidt.
Først har vi magasinet Rue Morgue.
De skriver om myter, kulter, horrorfilm og den slags.
- Tog du et eksemplar af bogen med? - De ryger direkte til boghandlen.
Giver du ham handsken?
- Vil du tage den på, Paul? - Helst ikke.
Rolig, Paul. Den er cool.
- Jeg vil ikke. - Du vil ikke?
Handsken er cool, og jeg synes, du skal tage den på.
- Kan jeg sige nej? - Det giver mening.
Du er mareridtsfyren. Det er totalt cool.
Superfedt!
Tøm sindet for tanker.
Her kommer det vigtigste: Vælg en intention med besøget.
Det er stadig i boghandlen, men i et andet rum. Måske et større rum.
At gå ind i en andens drøm kræver en masse øvelse.
At købe Norioen er kun det første skridt.
- Goddag, Paul. - Goddag, Jean.
- Goddag. - Wow, her er mange mennesker.
Nej, det er den anden event. Det er jeg virkelig ked af.
Der var en dobbeltbooking. De måtte flytte dig nedenunder. Men kom med.
Her er det så.
Er det bogen?
Jeg har ikke set et fysisk eksemplar endnu.
JEG ER DIT MARERIDT
- Okay. - Den er virkelig tynd.
Den må være blevet kortere i oversættelsen.
"Je suis ton ..." Og de har ændret titlen?
"Jeg er dit mareridt." Er det ikke titlen?
Nej. Det skulle have været "Drømmescenarie"...
Men det er vel okay.
Ja, det er okay. Det er nok bedre til målgruppen.
Hvem skal jeg dedikere den til?
Fuck! Shit. Fuck. Er du okay?
Jean! Fuck, hvor blev han af? Jean!
Fuck.
Hej, Liam her. I dag skal jeg lære jer at gå ind i andres drømme -
- ved hjælp af Norioen. Tænk på det som meditation.
Luk øjnene, slap af i kroppen, -
- og fokusér intenst på den person, hvis drøm du vil ind i.
Prøv at vælge en, som ønsker jeres tilstedeværelse.
Ellers er det her stort set umuligt.
Når du har fundet din drømmer, så gør Norioen resten.
Jeg ville ønske, at det her var virkeligt.
Oversættelse: Jesper Buhl Scandinavian Text Service